প্ৰতিবাদী কাৰ্যসূচীত চি পি আই ৰাষ্ট্ৰীয় পৰিষদৰ সদস্য আৰু জিলা সম্পাদক কনক গগৈ, চি পি আই (এম)ৰ জিলা সম্পাদক নিৰঞ্জন চেতিয়া, কৃষক নেতা মদন বৰুৱা, দেৱেন গোহাঁই, শ্ৰমিক নেতা নৰেন বৰুৱাই কেন্দ্ৰৰ বিজেপি চৰকাৰক চোকা সমালোচনা কৰি কৃষক বিদ্ৰোহৰ প্ৰতি সমৰ্থন প্ৰকাশ কৰি বক্তব্য প্ৰদান কৰে। চি পি আই নেতা কনক গগৈয়ে নৰেন্দ্ৰ মোদী তথা বিজেপি চৰকাৰক চকু মেলিবলৈ আহ্বান জনাই কয় যে অন্নদাতা লক্ষ লক্ষ কৃষকে আজি ১৭ দিন ধৰি প্ৰচণ্ড শীতকো নেওচি কৃষক বিৰোধী তিনিওখন আইন বাতিল কৰিবলৈ দেশৰ ৰাজধানীত অৱস্থান কৰি বিদ্ৰোহ ঘোষণা কৰিছে। ইতিমধ্যে কেইবাজনো কৃষকে প্ৰাণ আহুতি দিব লগাওঁ হৈছে। আদানী, আম্বানি প্ৰীতি চৰকাৰে বন্ধ কৰক আৰু শীঘ্ৰে আইন তিনিখন বাতিল কৰক। অন্যৰ্থা চৰকাৰে অভাৱনীয় পৰিস্থিতি সন্মুখীন হ'ব লাগিব বুলিও হুংকাৰ দিয়ে চি পি আই নেতা কনক গগৈয়ে। কৃষকৰ মাটিৰ ওপৰত থকা অধিকাৰ কাঢ়ি নিব বিচৰা আইন আৰু উৎপাদিত ফচলৰ ন্যায্য মূল্য নোপোৱা আইন কেতিয়াও কৃষকৰ স্বাৰ্থত হ'ব নোৱাৰে বুলিও কয় কনক গগৈয়ে।
You may also read!
